pythainlp/thai-wiki-dataset-v4 huggingface dataset:
ดาบมังกรฟัด

ดาบมังกรฟัด  เป็นภาพยนตร์แอ็กชันอิงประวัติศาสตร์ เขียนบทและกำกับโดยแดเนียล ลี และนำแสดงโดยเฉินหลง ในภาพยนตร์เรื่องนี้ เฉินหลงได้รับบทเป็นฮัวอัน ซึ่งเป็นผู้บัญชาการกองกำลังป้องกันแห่งภูมิภาคตะวันตกในรัชสมัยราชวงศ์ฮั่น "ดาบมังกรฟัด"มีกำหนดเปิดตัวในระบบไอแมกซ์ 3 มิติ ในวันที่ 19 กุมภาพันธ์ ค.ศ. 2015 โดยจัดฉายวันแรกช่วงวันหยุดตรุษจีน
เนื้อเรื่องย่อ.
ฮัวอัน (รับบทโดยเฉินหลง) ซึ่งเป็นผู้บัญชาการกองกำลังป้องกันแห่งภูมิภาคตะวันตกแห่งราชวงศ์ฮั่น ได้ถูกโอบล้อมโดยกองกำลังชั่วและต้องกลายเป็นทาส ในทางกลับกัน แม่ทัพแห่งโรมันได้หนีไปยังประเทศจีนหลังจากที่ได้ช่วยเจ้าชาย สองวีรบุรุษได้พบกันที่ทะเลทรายฝั่งตะวันตกและได้สร้างวีรกรรมซึ่งเป็นที่กล่าวขานในเวลาต่อมา
การสร้าง.
การถ่ายทำหลักของ"ดาบมังกรฟัด" เริ่มขึ้น ณ วันที่ 15 เมษายน ค.ศ. 2014 ที่เหิงเตี้ยนเวิลด์สตูดิโอ ประเทศจีน สำหรับในบางฉากการต่อสู้ ซึ่งนักแสดงและลูกทีมต่างพบอุปสรรคในการถ่ายทำ เนื่องด้วยความร้อน, เครื่องแต่งกายที่หนัก และการถ่ายทำที่กินเวลานานหลายชั่วโมง สองวันต่อมา ได้มีการแถลงข่าวถึงภาพยนตร์"ดาบมังกรฟัด" ขึ้นที่เทศกาลภาพยนตร์นานาชาติ ที่กรุงปักกิ่ง ซึ่งเฉินหลง ผู้เป็นนักแสดง และแดเนียล ลี ซึ่งเป็นผู้กำกับ ได้เข้าร่วมงานและประกาศว่าภาพยนตร์ชุดนี้จะได้รับการจัดฉายในระบบไอแมกซ์ 3 มิติ ณ วันที่ 19 กุมภาพันธ์ ค.ศ. 2015 ซึ่งเป็นวันขึ้นปีใหม่ของจีนทางจันทรคติ นอกเหนือจากจากถ่ายทำที่เหิงเตี้ยนเวิลด์สตูดิโอ ยังได้มีการย้ายไปยังตุนหวง และทะเลทรายโกบี
สำหรับบทแม่ทัพโรมัน ได้มีข่าวลือว่าเมล กิบสัน ซึ่งเป็นนักแสดงชาวออสเตรเลียจะเข้ามารับบทนี้ ในระหว่างการแถลงข่าว ทั้งเฉินหลงและแดเนียล ลี ต่างก็ไม่ได้ยืนยันการมีส่วนร่วมของกิบสัน โดยเฉินหลงได้แต่เพียงกล่าวว่า
"ดาบมังกรฟัด" มีงบประมาณในการถ่ายทำที่ 65 ล้านดอลลาร์สหรัฐ งบประมาณสำหรับภาพยนตร์เรื่องนี้เป็นการร่วมทุนโดยสปาร์เกิลโรลคัลเจอรัลมีเดีย, หัวยี่บราเธอร์มีเดียคอร์ปอเรชัน, เซี่ยงไฮ้ฟิล์มกรุ๊ป, โฮมมีเดียแอนด์เอนเตอร์เทนเมนต์ฟันด์, เทนเซ็นต์วิดีโอ และเป่ยจิงคัลเจอรัลแอสเซทไชนีสฟิล์มแอนด์เทเลวิชันฟันด์ มีพิธีลงนามสำหรับการเปิดตัวของเป่ยจิงคัลเจอรัลแอสเซทไชนีสฟิล์มแอนด์เทเลวิชันฟันด์ โดย"ดาบมังกรฟัด" ยังเป็นภาพยนตร์เรื่องแรกที่ได้รับการลงทุนจากกองทุนนี้ ส่วนการเผยแพร่นอกประเทศจีนของภาพยนตร์ชุดนี้จะได้รับการดำเนินการโดยโกลเดนเน็ตเวิร์กเอเชีย
การประชาสัมพันธ์.
ทางโกลเดนเน็ตเวิร์กเอเชียวางแผนประชาสัมพันธ์ภาพยนตร์เรื่องนี้ ด้วยการนำนักแสดงนำหลัก 6 คน ได้แก่ เฉินหลง จอห์น คูแซก เอเดรียน โบรดี้ ชเว ซีวอน หลิง เผิง มิลก้า หวัง เดินทางประชาสัมพันธ์ร่วมกับบริษัทที่ได้สิทธิ์จัดจำหน่ายในแต่ละประเทศ เช่น จีนแผ่นดินใหญ่ สิงคโปร์ ไทย
สำหรับ ประเทศไทย นักแสดงทั้งหก เดินทางถึงประเทศไทยระหว่างวันที่ 13-14 กุมภาพันธ์ ค.ศ. 2015 ภายใต้การจัดจำหน่ายของ โมโน ฟิล์ม โดยเดินทางพบสื่อต่างๆ เช่น รายการเรื่องเล่าเสาร์อาทิตย์ (วันที่ 14 กุมภาพันธ์ ค.ศ. 2015) โดยเฉินหลง กล่าวว่า หนังเรื่องนี้เน้นไปที่เรื่องของสันติภาพ เนื่องจากทุกวันนี้มีแต่สงครามฆ่าฟันกัน และได้ร้องเพลงจีนประกอบภาพยนตร์สดๆในรายการ 
ในวันเดียวกันนั้น ได้มีงานเปิดตัวกาล่า ที่ สยามพารากอน
ลาบเลือด

ลาบเลือด เป็นภาพยนตร์ไทยแนวโลดโผน ตลก ปี 2522 จากการกำกับของ พร ไพโรจน์ เข้าฉายครั้งแรกเมื่อวันที่ 25 สิงหาคม พ.ศ. 2522 นำแสดงโดย สมบัติ เมทะนี ไพโรจน์ ใจสิงห์ มานพ อัศวเทพ มยุรา ธนะบุตร และ ดวงใจ หทัยกาญจน์
เรื่องย่อ.
เรื่องราวของสองเพื่อนรักอดีตทหารผ่านศึกอย่าง สุกร หรือ หมู (สมบัติ) นักเลงคุมบ่อนผู้ชอบกินลาบเลือดและ บักหำ (ไพโรจน์) ที่ถูกเพื่อนรักอีกคนอย่าง เสี่ยวอุดร (มานพ) ขอร้องให้ไปช่วยพาตัว บัว (ดวงใจ) และ บอน (มยุรา) น้องสาวของเสี่ยวอุดรออกจากไร่กัญชาของ เสี่ยเล้ง (สุวิน)
เอเอฟซีแชมเปียนส์ลีก 2015 รอบคัดเลือกเพลย์ออฟ

รอบคัดเลือกเพลย์ออฟของรายการเอเอฟซีแชมเปียนส์ลีก 2015 จะทำการแข่งขันทั้งสิ้น 3 รอบระหว่างวันที่ 4 - 17 กุมภาพันธ์ 2015 สโมสรฟุตบอลที่มาจากสมาคมฟุตบอลที่มีคะแนนสูงจะมีโอกาสได้เล่นในรอบถัดไป การแข่งขันรอบคัดเลือกเพลย์ออฟนี้เป็นการแข่งขันเพียงหนึ่งนัด โดยสโมสรที่มีคะแนนประเมินสูงจะได้รับสิทธิ์เป็นเจ้าบ้าน ในการแข่งขันหากเสมอภายใน 90 นาที ให้มีการต่อเวลาพิเศษและจุดโทษตามลำดับเพื่อหาผู้ชนะในการแข่งขัน ผู้ชนะเลิศในรอบคัดเลือกเพลย์ออฟรอบ 3 จะได้สิทธิ์เข้าร่วมการแข่งขันเอเอฟซีแชมเปียนส์ลีก 2015 รอบแบ่งกลุ่มต่อไปร่วมกับอีก 24 สโมสรที่ได้สิทธิ์เข้ารอบแบ่งกลุ่มโดยอัตโนมัติ หากสโมสรที่ตกรอบคัดเลือกเพลย์ออฟมาจากสมาคมฟุตบอลที่ได้สิทธิ์เพียงรอบคัดเลือกเพลย์ออฟจะได้สิทธิ์เข้าเล่นในรายการเอเอฟซีคัพ 2015 โดยในรอบนี้มีสโมสรเข้าร่วมทั้งสิ้น 25 สโมสร (11 สโมสรจากโซนเอเชียตะวันตกและ 14 สโมสรจากโซนเอเชียตะวันออก).
<templatestyles src="Template:TOC limit/styles.css" />
สโมสรที่เข้าร่วม.
สโมสรที่เข้าร่วมทั้งสิ้น 25 สโมสร (11 สโมสรจากโซนเอเชียตะวันตก, 14 สโมสรจากโซนเอเชียตะวันออก) ที่ได้ผ่านเข้าสู่รอบคัดเลือกเพลย์ออฟ:
ตารางการแข่งขัน.
ตารางการแข่งขันประจำการแข่งขันมีดังต่อไปนี้.
สายการแข่งขัน.
โซนเอเชียตะวันตก.
เพลย์ออฟคู่ที่ 1.
ผู้ชนะเพลย์ออฟคู่ที่ 1 จะได้ผ่านเข้าไปเล่น กลุ่ม D.
เพลย์ออฟคู่ที่ 2.
ผู้ชนะเพลย์ออฟคู่ที่ 2จะได้ผ่านเข้าไปเล่น กลุ่ม B.
เพลย์ออฟคู่ที่ 3.
บุนยอดกอร์ ได้ผ่านเข้าไปเล่น กลุ่ม A.
เพลย์ออฟคู่ที่ 4.
ผู้ชนะเพลย์ออฟคู่ที่ 4 จะได้ผ่านเข้าไปเล่น กลุ่ม C.
โซนเอเชียตะวันออก.
เพลย์ออฟคู่ที่ 1.
เอฟซี โซล ได้ผ่านเข้าไปเล่น กลุ่ม H.
เพลย์ออฟคู่ที่ 2.
คะชิวะ เรย์โซล ได้ผ่านเข้าไปเล่น กลุ่ม E.
เพลย์ออฟ คู่ที่ 3.
กว่างโจว อาร์แอนด์เอฟ ได้ผ่านเข้าไปเล่น กลุ่ม F.
เพลย์ออฟคู่ที่ 4.
ปักกิ่ง กั๋วอัน ได้ผ่านเข้าไปเล่น กลุ่ม G.
รอบคัดเลือกรอบสอง.
<onlyinclude>
</onlyinclude>
กรันตอร์เรซานเตียโก

กรันตอร์เรซานเตียโก  หรือที่รู้จักในชื่อก่อนหน้านี้คือ ตอร์เรกรันโกสตาเนรา  คือตึกระฟ้าสูง 64 ชั้น ในกรุงซานเตียโก ประเทศชิลี อาคารที่สูงที่สุดในลาตินอเมริกา และอาคารที่สูงเป็นอันดับสองในซีกโลกใต้ รองจากตึกคิววันของออสเตรเลีย
กรันตอร์เรซานเตียโกเป็นส่วนหนึ่งของศูนย์สรรพกิจโกสตาเนรา ซึ่งรวมห้างสรรพสินค้าที่ใหญ่ที่สุดในลาตินอเมริกา โรงแรม 2 แห่ง และอาคารสำนักงานเพิ่มเติม 2 หลัง อาคารแห่งนี้มีความสูง 300 เมตร (980 ฟุต) และมึจำนวนชั้น 64 ชั้น ชั้นใต้ดินอีก 6 ชั้น ความสูงต่อชั้น 4.1 เมตร (13 ฟุต) รวมพื้นที่ 107.125 ตารางเมตร
เมอร์คิวรีซิตีทาวเวอร์

เมอร์คิวรี่ ซิตี ทาวเวอร์  คือ ตึกระฟ้าสูง 75 ชั้นในกรุงมอสโก ประเทศรัสเซีย ตั้งอยู่ในศูนย์ธุรกิจนานาชาติของมอสโก การก่อสร้างเริ่มใน ค.ศ. 2009 ตัวอาคารมีความสูง 33.8 เมตร (1,112 ฟุต) เมือวันที่ 1 พฤศจิกายน ค.ศ. 2012 ซึ่งมีความสูงกว่าตึกเดอะชาร์ดในกรุงลอนดอน และกลายเป็นอาคารที่สูงที่สุดในยุโรป
การก่อสร้าง.
ในเดือนพฤษภาคม ค.ศ. 2011 นักพัฒนาประกาศว่าเมอร์คิวรี่ ซิตี ทาวเวอร์มีความสูงไปถึง 230 เมตร (750 ฟุต) ด้วยครึ่งหนึ่งของกำแพงภายนอกถูกคลุมวัสดุที่ใช้หุ้มสีทองแดง การก่อสร้างสูงเกินกว่า 301.6 เมตร (990 ฟุต) เมื่อวันที่ 17 มกราคม ค.ศ. 2012 ตัวอาคารคาดการณ์ในเบื้องต้นว่าจะเสร็จสมบูรณ์ในปลายปี 2012 จนกระทั่งอาคารถูกสร้างเสร็จถึงยอดสุดที่ความสูง 339 เมตร (1,112 ฟุต) เมื่อวันที่ 1 พฤศจิกายน ค.ศ. 2012
คาร์ลตันเซ็นเตอร์

คาร์ลตัน เซ็นเตอร์  คือ ตึกระฟ้าและห้างสรรพสินค้าที่ตั้งอยู่ในเขตธุรกิจ เมืองโจฮันเนสเบิร์ก ประเทศแอฟริกาใต้ สร้างเสร็จใน ค.ศ. 1973 และเป็นอาคารที่สูงที่สุดในทวีปแอฟริกาเป็นเวลากว่า 40 ปี ด้วยความสูง 50 ชั้น ตัวอาคารเป็นที่ตั้งของสำนักงานและร้านค้าต่างๆ ซึ่งมี 46 เปอร์เซ็นต์ของร้านค้าอยู่ในชั้นใต้ดิน นอกจากนี้ยังเชื่อมต่อกับโรงแรมคาร์ลตัน ซึ่งมีศูนย์การค้าใต้ดินกว่า 180 ร้าน
เซฟมายไลฟ์

เซฟมายไลฟ์  เป็นสตูดิโออัลบั้มชุดที่ 4 ของวงร็อค บอดี้สแลม และเป็นสตูดิโออัลบั้มชุดที่ 2 ที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้ พูนศักดิ์ จตุระบุล (อ๊อฟ บิ๊กแอส) เป็นโปรดิวเซอร์
อัลบั้มนี้เป็นอัลบั้มชุดแรกของบอดี้แสลมที่ได้มีแนวดนตรีโพรเกรสซีฟร็อกเพิ่มมากขึ้นในอัลบั้มชุดนี้ โดยมีเพลงฮิตอย่าง "ยาพิษ" "อกหัก" และ "แค่หลับตา"
เดิมที วงตั้งใจใช้ชื่ออัลบั้มว่า Music Save My Life เพราะอยากที่จะขอบคุณดนตรี ที่ทำให้พวกเขาใช้ชีวิตอย่างมีความสุข แต่ด้วยความที่อยากให้อัลบั้มนี้เป็นของทุกคน จึงตัดคำว่า Music ออก เพื่อให้ทุกคนย้อนคิดถึงสิ่งที่ทำแล้วรู้สึกดีแทน
เนื้อหาเพลงในอัลบั้ม.
ซิงเกิลเปิดตัว "ยาพิษ" มีที่มาจากวันหนึ่งของการซ้อมดนตรี ที่ทุกคนพร้อมใจกันคิดอะไรไม่ค่อยออก ระหว่างพักซ้อม ตูน ได้หยิบกีตาร์ขึ้นมาเล่นไปเรื่อย ๆ ในจังหวะช้า ๆ แบบอาร์แอนด์บี จน ยอด มือกีตาร์ของวงได้ยินเข้าก็มาร่วมเล่นด้วย จากนั้น ปิ๊ด มือเบส ก็เข้ามาสมทบ ตามมาด้วย ชัช เข้ามาตีกลองด้วยอีกคน กระทั่งสุดท้าย อ๊อฟ โปรดิวเซอร์ของอัลบั้ม เข้ามาบอกให้ ชัช ตีกลองแบบดิสโก้ จึงได้ออกมาเป็นเพลง ยาพิษ
หลายเพลงในอัลบั้มนี้มีภาษาสวยงามแฝงด้วยปรัชญาชีวิต เช่น เพลง "อกหัก" ที่สื่อถึงชีวิตที่โดนทำร้าย แต่ก็ต้องไม่โดนทำลายเพราะความรัก กับเพลง "คนมีตังค์" กล่าวถึงความพอเพียงของชีวิต
ในบางเพลง ยังมีศิลปินรับเชิญ เช่น นัท ปนัดดา เรืองวุฒิ ในเพลง "แค่หลับตา" และ โก้ เศกพล อุ่นสำราญ (โก้ Mr.Saxman) ที่มาบรรเลงแซ็กโซโฟนในเพลงช้าอย่าง "นาฬิกาตาย"
อื่น ๆ.
ผลงานชุดนี้ทิ้งห่างจากอัลบั้มชุดที่ 3 ประมาณ 2 ปีกว่า เดิมทีตั้งใจใช้ชื่ออัลบั้มว่า Music Save My Life เพราะอยากที่จะขอบคุณดนตรี ที่ทำให้พวกเขาใช้ชีวิตอย่างมีความสุข แต่ด้วยความที่อยากให้อัลบั้มนี้เป็นของทุกคน จึงตัดคำว่า Music ออก เพื่อให้ทุกคนย้อนคิดถึงสิ่งที่ทำแล้วรู้สึกดีแทน
พรรคสังคมนิยมปฏิวัติโซมาลี

พรรคสังคมนิยมปฏิวัติโซมาลี (XHKS, "Al-Hizb Al-Ishtiraki Al-Thawri Al-Sumal") เป็นพรรคการเมืองในประเทศโซมาเลีย มีบทบาทในช่วงพ.ศ. 2519 ถึง พ.ศ. 2534 ก่อตั้งขึ้นหลังการรัฐประหารของไซอัด บาร์รี โดยมีนโบายหลักในการเปลี่ยนประเทศโซมาเลียไปสู่ระบอบคอมมิวนิสต์
บีลีฟ

บีลีฟ  เป็นสตูดิโออัลบั้มชุดที่ 3 ของวงร็อค บอดี้สแลม และยังเป็นสตูดิโออัลบั้มชุดแรกที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล (อ๊อฟ บิ๊กแอส) และขจรเดช พรมรักษา (กบ บิ๊กแอส) เป็นโปรดิวเซอร์
ในอัลบั้มนี้ ลักษณะการร้องของตูน จะมีเสียงร้องที่แปลกไปตรงลูกเอื้อนที่เรียกว่า "โหย" มากขึ้น และเป็นอัลบั้มที่ประสบความสำเร็จอย่างมากอัลบั้มหนึ่งของบอดี้สแลม
อัลบั้มชุดนี้มีเพลงที่ได้รับความนิยมเกือบทุกเพลงในอัลบั้ม ได้แก่ "ขอบฟ้า" "ความรักทำให้คนตาบอด" "พูดในใจ" "คนที่ถูกรัก" "ชีวิตเป็นของเรา" "ห้ามใจ" "รักก็เป็นอย่างนี้" แต่เพลงที่ทำให้บอดี้แลมโด่งดังอย่างมากในอัลบั้มชุดนี้เป็นเพลง "ความเชื่อ" ต่อมาเพลงนี้ได้กลายเป็นเพลงสัญลักษณ์ประจำของวงบอดี้สแลม
เนื้อหาของเพลงในอัลบั้ม.
เนื้อหาเพลงจะเป็นเพลงที่ฟังแล้วเกิดพลัง โดยเฉพาะเพลง ความเชื่อ ที่ได้ แอ๊ด คาราบาว มาร่วมร้อง และยังกลายเป็นที่มาของชื่ออัลบั้มอีกด้วย นอกจากนั้น ยังมีเพลงชีวิตเป็นของเรา ที่แสดงความเป็นตัวตนที่ชัดเจนของวง ส่วนเพลงรักจะมีมุมมองนำเสนอเป็นเอกลักษณ์ของบอดี้สแลม เช่น เพลงขอบฟ้า, คนที่ถูกรัก เป็นต้น
ตุ๊กต่ำ

ตุ๊กต่ำ หรือ ไบโอไทต์ (Biotite) เป็นแร่ธาตุในกลุ่มไมกา มีสูตรเคมีเป็น #เปลี่ยนทาง 
ผู้ตั้งชื่อว่าไบโอไทต์คือ J.F.L. Hausmann เมื่อ พ.ศ. 2390 ตามชื่อของนักฟิสิกส์ชาวฝรั่งเศส ฌ็อง-บาติสต์ บีโย ผู้ทำวิจัยเกี่ยวกับไมกาและพบลักษณะพิเศษหลายชนิดเมื่อ พ.ศ. 2359 
ภาษาไทยโบราณเรียกว่า "ตุ๊กต่ำ" มีหลายสี ถ้าสีเหลืองน้ำตาลเหลือบทองเรียกตุ๊กต่ำน้ำทอง สีเหลืองอ่อนวาวแบบมุกเหลือบสีเงินเรียกตุ๊กต่ำน้ำเงิน ถ้าสีน้ำตาลแก่เหลือบสีทองแดงเรียกตุ๊กต่ำน้ำนาก โบราณใช้ประสมในยาแก้ฝี
หรดาล

หรดาล เป็นสารประกอบซัลไฟด์ของสารหนู เรียกอาร์เซนิกไตรซัลไฟด์ (Arsenic trisulfide) มีสูตรทางเคมีว่า As2S3 มีสีทอง มีพิษมาก ใช้เขียนลายรดน้ำหรือจารลงในสมุดข่อยดำ ใช้ประสมในยาแก้ไข้จับสั่น แก้หัด แก้พิษ ใช้ผสมในยากวาดคอเด็ก
หรดาลแดงผลิตจากกำมะถันแดง ส่วนหรดาลกลีบทองคือสินแร่ Orpiment
คำอธิษฐานด้วยน้ำตา

"คำอธิษฐานด้วยน้ำตา" เป็นซิงเกิลแรกของ จารุวัฒน์ เชี่ยวอร่าม หรือ โดม เดอะสตาร์ ประพันธ์เนื้อร้องโดย นาโต้ แต่งทำนองโดย kitty และเรียบเรียงโดย SOUL RHYTHM โดยเพลงนี้ยังถูกรวมในอัลบั้มของเหล่า "The Star 8"
มิวสิกวิดีโอ.
มิวสิกวิดีโอนี้ เผยแพร่ครั้งแรกในวันที่ 14 พฤษภาคม พ.ศ. 2555 ในรายการ 5Live ทางช่อง 5 ถ่ายทำกันที่ หมู่บ้านอารีย์ ซอย 5 มีป้อง-ณวัฒน์ กุลรัตนรักษ์ กับพลอย-รัตนรัตน์ เอื้อทวีกุล เรื่องราวในมิวสิควิดีโอเพลงนี้ เป็นคู่สามีภรรยากัน ป้องกับพลอยเพิ่งแต่งงานกันใหม่ ๆ ป้องทำหน้าที่สามีที่ดีคอยดูแลเทคแคร์พลอยเป็นอย่างดี ต่อมาหญิงสาวมีโรคประจำตัวและจากไปอย่างกระทันหัน ทำให้ชายหนุ่มเศร้าเสียใจ ไม่ว่าเวลาจะผ่านไปกี่ปีก็ยังไม่ลืมความรักในวันเก่า ๆ ที่มีสาว “พลอย” อยู่เคียงข้าง
ต่อมาเมื่อป้องอายุวัย 50 ปี ได้รับเค้กและการ์ดครบรอบวันแต่งงาน ที่พลอยสั่งไว้ให้ล่วงหน้าก่อนตาย พอป้องเปิดอ่านข้อความในการ์ดเท่านั้น ป้องก็ปล่อยน้ำตาไหลพราก ๆ 
การตอบรับ.
เพลง "คำอธิษฐานด้วยน้ำตา" ได้อันดับ 1 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 28 กรกฎาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เร็ว..แรงทะลุนรก (ภาพยนตร์ ค.ศ. 2001)

เร็ว...แรงทะลุนรก  เป็นภาพยนตร์แนวโลดโผนที่ออกฉายใน ค.ศ. 2001 กำกับโดย ร็อบ โคเฮน จากบทภาพยนตร์ที่เขียนโดย แกรี สกอตต์ ทอมป์สัน, เอริก เบิร์กควิสต์ และเดวิด เอเยอร์ โดยอิงจากบทความ "เรเซอร์เอ็กซ์" โดย เคน ลี ในนิตยสาร "ไวบ์" และเป็นภาพยนตร์เรื่องแรกในแฟรนไชส์ "เร็ว...แรงทะลุนรก" ภาพยนตร์แสดงนำโดย พอล วอล์กเกอร์, วิน ดีเซล, มิเชลล์ ราดรีเกซ, จอร์ดานา บรูว์สเตอร์, ริก ยูน, แชด ลินด์เบิร์ก, จอห์นนี สตรอง และเทด เลวีน ในภาพยนตร์ ไบรอัน โอคอนเนอร์ (วอล์กเกอร์) ตำรวจนอกเครื่องแบบ แฝงตัวเข้าไปในกลุ่มแข่งรถบนท้องถนนเพื่อสืบสวนเหตุการณ์การจี้รถหลายต่อหลายครั้ง และพบว่าตัวเองเริ่มมีความสัมพันธ์ที่ซับซ้อนกับหัวหน้ากลุ่ม ดอมินิก โทเรตโต (ดีเซล)
"เร็ว...แรงทะลุนรก" เข้าสู่การพัฒนาในช่วงปลาย ค.ศ. 1998 แนวคิดดังกล่าวได้รับแรงบันดาลใจจากบทความใน "ไวบ์" ของลี เกี่ยวกับการแข่งรถบนถนนที่ผิดกฎหมาย ทอมป์สัน และเบิร์กควิสต์ เขียนบทภาพยนตร์ต้นฉบับในปีเดียวกัน และเอเยอร์ก็ได้รับการว่าจ้างไม่นานหลังจากนั้น นักแสดงหลายคนได้รับการพิจารณาให้รับบทเป็นโอคอนเนอร์ และโทเรตโต โดยวอล์กเกอร์ได้รับเลือกใน ค.ศ. 1998 และดีเซลได้รับเลือกในช่วงต้น ค.ศ. 1999 โดยทั้งคู่เข้าร่วมการแข่งรถบนท้องถนนจริงเพื่อเตรียมพร้อมสำหรับภาพยนตร์ การถ่ายทำเริ่มต้นในเดือนกรกฎาคม ค.ศ. 2000 จนถึงเดือนตุลาคมปีเดียวกัน โดยส่วนใหญ่ถ่ายทำที่ลอสแอนเจลิส และบริเวณรอบ ๆ เซาเทิร์นแคลิฟอร์เนีย บีที ผู้ผลิตเพลง ได้รับการว่าจ้างให้แต่งเพลงประกอบภาพยนตร์
"เร็ว...แรงทะลุนรก" ฉายรอบปฐมทัศน์ที่โรงละครแมนน์วิลเลจในลอสแอนเจลิส เมื่อวันที่ 18 มิถุนายน ค.ศ. 2001 และฉายรอบทั่วไปในสหรัฐเมื่อวันที่ 22 มิถุนายน โดยยูนิเวอร์แซลพิกเชอส์ นักวิจารณ์ชื่นชมฉากโลดโผน และการแสดง แต่วิจารณ์เนื้อเรื่องของภาพยนตร์ ภาพยนตร์ถือเป็นบทบาทที่แจ้งเกิดของดีเซล วอล์กเกอร์ และราดรีเกซ "เร็ว...แรงทะลุนรก" ทำเงิน 207 ล้านดอลลาร์สหรัฐทั่วโลก จากทุนสร้าง 38 ล้านดอลลาร์สหรัฐ ความสำเร็จของภาพยนตร์ทำมีการสร้างภาคต่อตามมาใน ค.ศ. 2003 ในชื่อ "เร็วคูณ 2 ดับเบิ้ลแรงท้านรก" และเกิดเป็นแฟรนไชส์ที่ตามมาด้วยภาพยนตร์ ละครชุด และวิดีโอเกม
เรื่องย่อ.
ไบรอัน โอคอนเนอร์ ตำรวจลอสแอนเจลิส ต้องปลอมตัวเข้าไปในกลุ่มของโดมินิก ทอเร็ตโต ยอดนักแข่งรถที่ต้องสงสัยว่ามีส่วนเกี่ยวข้องกับคดีโจรกรรม แต่เมื่อความจริงปรากฏ โอคอนเนอร์จะเลือกสิ่งใด ระหว่างหน้าที่หรือมิตรภาพ
นักแสดง.
นักแสดงคนอื่น ๆ ได้แก่ เท็ด เลวีน และทอม แบร์รี เป็น แทนเนอร์ และบิลกินส์ ตามลำดับ เป็นสมาชิกในทีมที่จัดการสืบสวนเพื่อนำไบรอันไปแฝงตัว แมตต์ ชูลซ์ เป็น วินซ์, สมาชิกในทีมของดอม และเพื่อนในวัยเด็กของเขา โนเอล กูเกลีมี ปรากฏตัวเป็น เฮกเตอร์ ผู้จัดงานการแข่งขันแดร็ก จา รูล นักดนตรีและแร็ปเปอร์ และอาร์.เจ. เดอ เวรา ช่างแต่งรถ แสดงเป็น เอ็ดวิน และแดนนี เพื่อนนักแข่งรถที่แข่งกับดอมและไบรอันในสนามแข่งแดร็ก วีโต รูกินีส แสดงเป็น แฮรีรี ผู้ให้ข้อมูล และเจ้าของ "เดอะเรเซอส์เอจ" เรจจี ลี แสดงเป็น แลนซ์ เหงียน ลูกพี่ลูกน้อง และมือขวาของทราน นีล เอช. มอริตซ์ และร็อบ โคเฮน ปรากฏตัวสั้น ๆ เป็น คนขับรถเฟอร์รารี เอฟ355 สีดำเปิดประทุนซึ่งไม่ได้ระบุชื่อที่ท้าแข่งกับไบรอัน และพนักงานส่งพิซซ่าฮัท ตามลำดับ
ผักหนอกเชียงดาว

ผักหนอกเชียงดาว ชื่อวิทยาศาสตร์: "Hydrocotyl chiangdaoensis" เป็นพืช ในวงศ์ Apiaceae เป็นพืชฤดูเดียว ช่วงข้อเรียวยาว ใบรูปไข่ ขอบใบหยักเว้าตื้นๆ ดอกช่อมีดอกย่อย 2-4 ดอก ผลรูปไข่ ออกดอกเดือนกันยายน – พฤศจิกายน ใช้รับประทานเป็นผัก พบครั้งแรกที่ดอยเชียงดาว จังหวัดเชียงใหม่ โดย G. Murata T. Iwatsuki และ ดร. จำลอง เพ็งคล้าย ชื่อสปีชีส์ตั้งเป็นเกียรติให้ดอยเชียงดาว
หญ้าเข็มมรกต

หญ้าเข็มมรกต ชื่อวิทยาศาสตร์: "Stipa viridula" เป็นพืชในวงศ์ Poaceae เป็นหญ้าอายุหลายปี ช่อดอกผอมสูง พบในแคนาดาและสหรัฐอเมริกา มีฤทธิ์ทำให้เซื่องซึม
โบโกฮะรอม

โบโกฮะรอม ("การศึกษาตะวันตกถูกห้าม") เป็นขบวนการอิสลามก่อการร้ายมีฐานในทางตะวันออกเฉียงเหนือของประเทศไนจีเรีย นอกจากนี้ยังปฏิบัติการในประเทศชาด ไนเจอร์และทางเหนือของแคเมอรูน มีสมาชิกประเมินอยู่ระหว่าง 4,000-20,000 คน โบโกฮะรอมประกาศสวามิภักดิ์ต่อกลุ่มรัฐอิสลามอิรักและลิแวนต์ (ISIL) ระหว่าง 2558–2559 ภายหลังกลุ่มเกิดการแตกแยกจนบางส่วนที่นิยม ISIL แยกตัวเป็นกลุ่มรัฐอิสลาม จังหวัดแอฟริกาตะวันตก (ISWAP) ซึ่งเป็นปรปักษ์กับโบโกฮะรอม อะบูบะการ์ เชเกา ผู้นำที่ครองอำนาจตั้งแต่ 2552 ปลิดชีพตนเองหลังปะทะกับกลุ่ม ISWAP ในยุทธการที่ป่าแซมบิซาในเดือนพฤษภาคม 2564 ต่อมาในเดือนพฤษภาคม 2565 โบโกฮะรอมประกาศว่าอะบู อูมายมาตาจะเป็นผู้นำกลุ่มคนใหม่
โบโกฮะรอมฆ่าพลเรือนกว่า 5,000 คนระหว่างเดือนกรกฎาคม 2552 ถึงเดือนมิถุนายน 2557 รวมอย่างน้อย 2,000 คนในช่วงครึ่งแรกของปี 2557 ในการโจมตีซึ่งส่วนใหญ่เกิดในภาคตะวันออกเฉียงเหนือ เหนือ-กลางและกลางของไนจีเรีย การฉ้อราษฎร์บังหลวงในราชการความมั่นคงและการละเมิดสิทธิมนุษยชนที่ราชการก่อบั่นทอนความพยายามรับมือกับความไม่สงบดังกล่าว นับแต่ปี 2552 โบโกฮะรอมลักพาตัวชาย หญิงและเด็กกว่า 500 คน รวมการลักพาตัวเด็กนักเรียนหญิง 278 คนจากชิบอค (Chibok) ในเดือนเมษายน 2557 ประชาชน 650,000 คนหนีจากพื้นที่ขัดแย้งจนถึงเดือนสิงหาคม 2557 เพิ่มขึ้น 200,000 คนนับจากเดือนพฤษภาคมปีนั้น เมื่อสิ้นปี มีประชาชนหนีแล้ว 1.5 ล้านคน
เบราเนาอัมอิน

เบราเนาอัมอิน ([ˈbʁaʊ̯naʊ̯ am ˈɪn]) เป็นเมืองแห่งหนึ่งในรัฐโอแบร์เอิสเตอร์ไรช์ ประเทศออสเตรีย และเป็นเมืองหลักของเขตเบราเนาอัมอิน เมืองแห่งนี้มีอาณาเขตติดกับประเทศเยอรมนี เป็นบ้านเกิดของอดอล์ฟ ฮิตเลอร์
ประวัติ.
บ้านเกิดอดอล์ฟ ฮิตเลอร์.
อดอล์ฟ ฮิตเลอร์เกิดในวันที่ 20 เมษายน ค.ศ. 1889 ที่เบราเนาอัมอินจากอาลัวส์ ฮิตเลอร์ พ่อที่มีอาชีพเจ้าหน้าที่ศุลกากร เขาและครอบครัวย้ายจากเบรานาไปยังพัสเซาใน ค.ศ. 1892
ในเดือนเมษายน ค.ศ. 1934 ' ที่พัสเซาตีพิมพ์บทความที่ระลึก ระบุห้องที่ฮิตเลอร์เกิด จากนั้นในเดือนเมษายน ค.ศ. 1938 ทางเบราเนาเปลี่ยนชื่อถนน ไปเป็น ' และชื่อจัตุรัสกลางเมืองไปเป็น "" แต่ตัวอาคารยังมีชื่อเดิมเป็น Gasthaus พร้อมป้ายโฆษณาเบียร์
ในปีเดียวกัน มาร์ทีน บอร์มัน เลขาธิการส่วนตัวของฮิตเลอร์ ซื้อบ้านในนามของพรรคนาซี จากนั้นจึงกลายเป็นศูนย์กลางลัทธิที่มีห้องแสดงงานศิลปะและห้องสมุดสาธารณะ 
เมื่อสงครามโลกครั้งที่สองสิ้นสุดใน ค.ศ. 1945 ทหารอเมริกันเข้ายึดครองบ้านและป้องกันไม่ให้ผู้สนับสนุนที่คลั่งไคล้นาซีระเบิดอาคารนี้ 
บ้านหลังนี้ยังเป็นประเด็นพิพาททั้งในหมู่บ้านและรัฐบาลออสเตรียนับตั้งแต่สงครามโลกครั้งที่สอง ใน ค.ศ. 1972 ทางกระทรวงมหาดไทยออสเตรียเข้ามาเช่าอาคารหลักเพื่อกีดกันแนวคิดใดก็ตามที่จะทำให้บ้านนี้กลายเป็นที่แสวงบุญ และหลังจากนั้นก็จ่ายค่าเช่ารายเดือนให้เจ้าของประมาณ 4,800 ยูโร
พระพรหมวชิราธิบดี (พีร์ สุชาโต)

พระพรหมวชิราธิบดี นามเดิม พีร์ ผ่องสุภาพ ฉายา สุชาโต เป็นพระพระราชาคณะเจ้าคณะรองฝ่ายมหานิกาย อธิบดีสงฆ์วัดมหาธาตุยุวราชรังสฤษฎิ์ราชวรมหาวิหาร ที่ปรึกษาเจ้าคณะกรุงเทพมหานคร นายกสภามหาวิทยาลัยมหาจุฬาลงกรณราชวิทยาลัย ผู้อำนวยการใหญ่กองการวิปัสสนาธุระแห่งประเทศไทย ในพระสังฆราชูปถัมภ์
ประวัติ.
พระพรหมวชิราธิบดี มีนามเดิมว่า พีร์ ผ่องสุภาพ เกิดเมื่อวันศุกร์ที่ 31 ตุลาคม พ.ศ. 2473 ตรงกับวันขึ้น 10 ค่ำ เดือน 12 ปีมะเมีย ณ หมู่ที่ 5 ตำบลบ้านแค อำเภอผักไห่ จังหวัดพระนครศรีอยุธยา โยมบิดา-โยมมารดาชื่อ นายคำ และนางเจริญ ผ่องสุภาพ ครอบครัวประกอบอาชีพทำนา
การอุปสมบท.
จนเมื่ออายุครบ 20 ปีบริบูรณ์ จึงได้เข้าพิธีอุปสมบทเป็นพระภิกษุ ณ พัทธสีมาอุโบสถวัดบ้านแค ตำบลบ้านแค อำเภอผักไห่ จังหวัดพระนครศรีอยุธยา เมื่อวันที่ 29 มิถุนายน พ.ศ. 2493 โดยมีพระโพธิวงศาจารย์ (แผ้ว สุนฺทโร) เจ้าคณะจังหวัดอ่างทอง วัดอ่างทอง ตำบลบางแก้ว อำเภอเมืองอ่างทอง จังหวัดอ่างทอง เป็นพระอุปัชฌาย์ และพระวิกรมมุนี วัดมหาธาตุยุวราชรังสฤษฎิ์ กรุงเทพมหานคร เป็นพระอนุสาวนาจารย์ ได้รับนามฉายาว่า “สุชาโต” หมายความว่า “ชาติกำเนิดที่ดีงาม”
ฝ่าปฏิบัติการสะท้านโลก

ฝ่าปฏิบัติการสะท้านโลก  เป็นภาพยนตร์โลดโผน/สายลับลำดับที่ 1 ในชุด "" กำกับโดยไบรอัน เดอ ปาลมา เขียนบทโดยเดวิด เคปป์และโรเบิร์ต ทาวน์ โดยอิงจากละครโทรทัศน์ นำแสดงโดยทอม ครูซ, จอน วอยต์ และฌ็อง เรโน เข้าฉายเมื่อปี ค.ศ. 1996
เรื่องย่อ.
จิม เฟ็ลปส์และลูกทีม IMF ได้รับภารกิจให้ตามรายชื่อสายลับ IMF ที่ถูกขโมยไปคืน แต่ภารกิจล้มเหลว เฟ็ลปส์ถูกยิงเสียชีวิต แคลร์ ภรรยาของจิม เฟ็ลปส์ถูกระเบิดเสียชีวิตในรถ ส่วนลูกทีมคนอื่น ๆ ยกเว้นอีธาน ฮันต์ถูกฆ่า ฮันต์รีบไปพบยูจีน คิททริดจ์ ผู้อำนวยการ IMF และพบว่าภารกิจนี้เป็นแผนของคิททริดจ์ในการหาตัวหนอนบ่อนไส้ที่ร่วมมือกับนักค้าอาวุธชื่อ "แม็กซ์" คิททริดจ์สงสัยว่าฮันต์เป็นหนอนบ่อนไส้คนนั้น แต่ฮันต์หลบหนีออกมา
ฮันต์กลับไปที่เซฟเฮ้าส์ และพบว่าชื่อของหนอนบ่อนไส้คือ "Job 3:14" มาจากข้อความในหนังสือของโยบ แคลร์กลับมาหาฮันต์และอธิบายว่าเธอหนีออกมาก่อนที่รถจะระเบิด ฮันต์ไปพบกับแม็กซ์ และเตือนเธอว่ารายชื่อสายลับที่เธอได้ไปติดเครื่องติดตามของ CIA ไว้ ฮันต์สัญญาว่าจะนำรายชื่อของจริงมาให้แลกกับเงิน 10 ล้านดอลลาร์สหรัฐและตัวตนของคนที่ชื่อ "Job" ก่อนจะหนีไปพร้อมกับแม็กซ์หลังทีมของ CIA บุกที่นัดพบของทั้งคู่
ฮันต์ติดต่อ 2 อดีตสายลับ IMF คือลูเทอร์ สติกเคลและฟรันซ์ ครีเกอร์ และลอบเข้าไปในสำนักงานใหญ่ของ CIA ที่แลงลีย์เพื่อขโมยรายชื่อและหนีไปที่ลอนดอน คิททริดจ์รู้ว่าทั้งหมดเป็นฝีมือฮันต์และบีบให้ฮันต์ติดต่อมาด้วยการจับตัวแม่และอาของฮันต์ในข้อหาค้ายา ฮันต์ติดต่อคิททริดจ์และบอกให้ตามมาที่ลอนดอน หลังคุยกับคิททริดจ์ ฮันต์เห็นเฟ็ลปส์ที่ยังไม่ตาย เฟ็ลปส์บอกฮันต์ว่าเขารอดตายจากการถูกยิงและยังบอกว่าหนอนบ่อนไส้คนนั้นคือคิททริดจ์ แต่ฮันต์รู้แล้วว่าที่จริงคือเฟ็ลปส์ และมือสังหารที่ฆ่าเพื่อนในทีมของเขาคือครีเกอร์ แต่ไม่แน่ใจว่าแคลร์ร่วมด้วยหรือไม่ ฮันต์ติดต่อแม็กซ์ให้มารับรายชื่อบนรถไฟความเร็วสูง TGV ในวันถัดไป
บนรถไฟ ฮันต์มอบรายชื่อให้แม็กซ์ ส่วนแม็กซ์มอบกระเป๋าที่มีเงินค่าจ้างของ "Job" ฮันต์เรียกแคลร์มาพบ ในขณะที่สติกเคลส่งสัญญาณรบกวนไม่ให้แม็กซ์อัปโหลดรายชื่อได้ เมื่อแคลร์มาถึง เธอพบกับเฟ็ลปส์และบอกเขาว่าฮันต์กำลังจะมาที่นี่ และเสนอว่าควรจะฆ่าฮันต์เพื่อให้ฮันต์เป็นแพะรับบาปแทน แต่เฟ็ลปส์เปิดเผยว่าที่แท้จริงคือฮันต์ปลอมตัวมาและแน่ใจว่าเธอมีส่วนเกี่ยวข้องด้วย เฟ็ลปส์ตัวจริงตามมาหลังจากนั้นและนำเงินไป โดยฮันต์ใช้แว่นตาที่ส่งข้อมูลไปให้คิททริดจ์ ทำให้คิททริดจ์รู้ว่า "Job" คือเฟ็ลปส์
เมื่อถูกเปิดโปง เฟ็ลปส์พยายามจะฆ่าฮันต์แต่ถูกแคลร์ขัดขวาง เฟ็ลปส์จึงฆ่าแคลร์ก่อนจะหนีไปขึ้นหลังคารถไฟไปพร้อมกับเงิน โดยมีครีเกอร์ขับเฮลิคอปเตอร์ตามมารับ ฮันต์ตามไปและสู้กับเฟ็ลปส์ ก่อนจะผูกเฮลิคอปเตอร์เข้ากับรถไฟ ทำให้ครีเกอร์ต้องขับเฮลิคอปเตอร์ตามเข้าไปในอุโมงค์ช่องแคบอังกฤษ ฮันต์ใช้หมากฝรั่งระเบิดทำลายเฮลิคอปเตอร์ ทำให้เฟ็ลปส์และครีเกอร์เสียชีวิต เมื่อรถไฟไปถึงจุดหมาย คิททริดจ์ตามมาจับตัวแม็กซ์และยึดรายชื่อคืน ต่อมาคิททริดจ์คืนสถานะสายลับให้ฮันต์และสติกเคล แต่ฮันต์ขอลาออก ขณะที่เขาขึ้นเครื่องบินกลับบ้าน พนักงานต้อนรับได้ถามเขาเป็นนัยว่าเขาพร้อมจะรับภารกิจใหม่หรือไม่
ฝ่าปฏิบัติการสะท้านโลก 2

ฝ่าปฏิบัติการสะท้านโลก 2  เป็นภาพยนตร์โลดโผน/สายลับลำดับที่ 2 ในชุด "" กำกับโดยจอห์น วู เขียนบทโดยโรเบิร์ต ทาวน์ นำแสดงโดยทอม ครูซ, ดูเกรย์ สก็อต, วิง เรมส์และแอนโทนี ฮ็อปกินส์ เข้าฉายเมื่อปี ค.ศ. 2000
เรื่องย่อ.
อีธาน ฮันต์ถูกตามตัวหลังหน่วย IMF พบว่ามีคนใช้ตัวตนของเขาทำภารกิจปกป้องดร. เนโครวิตช์ ในการเดินทางมาสหรัฐอเมริกา แต่ดร. เนโครวิตช์กลับเสียชีวิตในเหตุเครื่องบินตก ดร. เนโครวิตช์เป็นนักชีวเคมีผู้สร้างไวรัสคิเมียราและยารักษาบิลเลโรฟอนให้บริษัทไบโอไซต์ ซึ่งไวรัสและยารักษาหายไป IMF เชื่อว่าคนที่เอาไปคือฌอน แอมโบรส อดีตสายลับ IMF ฮันต์จึงได้รับภารกิจให้ไปตามไวรัสและยารักษาคืนมาโดยเลือกสมาชิกได้เอง 2 คน แต่คนที่ 3 ต้องเป็นไนยาห์ นอร์ดอฟ-ฮอล นักโจรกรรมมืออาชีพที่เข้าถึงตัวแอมโบรสได้เพราะสองคนนี้เคยคบหากันมาก่อน
หลังพบกับไนยาห์ ฮันต์เดินทางไปที่ซิดนีย์เพื่อพบกับลูกทีม 2 คนคือลูเทอร์ สติกเคลและบิลลี แบร์ด ฮันต์ สติกเคลและแบร์ดวางแผนลอบเข้าไปในบริษัทไบโอไซต์ ส่วนไนยาห์เข้าหาแอมโบรสเพื่อเก็บข้อมูลเกี่ยวกับไวรัส ที่งานแข่งม้า แอมโบรสนัดพบกับจอห์น ซี. แมคคอย ประธานบริหารบริษัทไบโอไซต์และใช้วิดีโอผู้ติดเชื้อคิเมียราเพื่อรีดทรัพย์ ไนยาห์แอบส่งวิดีโอให้ฮันต์ก่อนจะคืนให้แอมโบรส เมื่อฮันต์ตรวจสอบวิดีโอ เขาพบว่าไวรัสคิเมียราจะมีระยะฟักตัว 20 ชั่วโมง ก่อนจะทำลายเซลล์เม็ดเลือดแดงของผู้ติดเชื้อจนผู้ติดเชื้อเสียชีวิต ยารักษาบิลเลโรฟอนสามารถรักษาผู้ติดเชื้อได้แต่ต้องภายในเวลา 20 ชั่วโมง
ทีมของฮันต์ลักพาตัวแมคคอยและพบว่าดร. เนโครวิตช์ฉีดไวรัสเข้าตัวเอง และพายารักษาแยกไปต่างหาก เมื่อดร. เนโครวิตช์เสียชีวิต แอมโบรสจึงมีเพียงยารักษา แอมโบรสจึงบังคับให้แมคคอยขายไวรัสให้ในราคา 37 ล้านปอนด์เพื่อแลกกับตัวอย่างยารักษา ฮันต์บุกเข้าไปในห้องปฏิบัติการของไบโอไซต์เพื่อทำลายไวรัสทั้งหมด โดยมีแอมโบรสและลูกน้องตามมาขัดขวาง ฮันต์ทำลายไวรัสจนเหลือหลอดสุดท้าย แอมโบรสจึงบังคับให้ไนยาห์นำไวรัสหลอดสุดท้ายมาให้ แต่ไนยาห์กลับฉีดไวรัสเข้าตัวเอง ฮันต์สัญญากับไนยาห์ว่าจะนำยารักษามาให้ภายใน 20 ชั่วโมง ก่อนจะหลบหนีไป
แอมโบรสพาตัวไนยาห์ไปทิ้งไว้กลางฝูงชนในซิดนีย์เพื่อให้ไวรัสระบาด และนัดพบกับแมคคอยเพื่อให้เขาปล่อยหุ้นใหญ่ แผนของแอมโบรสคือเมื่อเขาได้เป็นผู้ถือหุ้นใหญ่และไวรัสคิเมียราระบาด เขาจะขายยารักษาบิลเลโรฟอนในราคาสูง ฮันต์บุกเข้าไปในที่นัดพบและขโมยยารักษาออกมาได้ โดยมีลูกน้องของแอมโบรสตามมา สติกเตลและแบร์ดพบไนยาห์ที่หน้าผาซึ่งเธอตั้งใจจะใช้ฆ่าตัวตายก่อนไวรัสระบาดและพาตัวเธอไปหาฮันต์ ส่วนฮันต์และแอมโบรสสู้กันตัวต่อตัวก่อนที่แอมโบรสถูกฮันต์ยิงจนเสียชีวิต สติกเคลฉีดยารักษาให้ไนยาห์ทันเวลา หลังเสร็จภารกิจ IMF ได้ล้างประวัติอาชญากรรมของไนยาห์ทั้งหมด ฮันต์และไนยาห์ใช้เวลาพักผ่อนด้วยกันในซิดนีย์
ซิตีส์เอ็กซ์เอ็กซ์แอล

ซิตีส์เอ็กซ์เอ็กซ์แอล  เป็นเกมคอมพิวเตอร์จำลองสถานการณ์การสร้างเมือง ถูกพัฒนาโดย Focus Home Interactive เป็นเกมในชุด "ซิตีส์เอ็กซ์แอล" โดยวางจำหน่ายพร้อมกันผ่านระบบการขายเกมแบบดิจิตอล Steam ทั้งในอเมริกาและเอเชีย ในวันที่ 5 กุมภาพันธ์ พ.ศ.2558 โดยตัวเกมให้ผู้เล่นจำลองการสร้างเมือง ออกแบบเมือง และบริหารจัดการเมือง
การจำหน่าย.
ปัจจุบันมีการวางจำหน่ายใน Steam โดยขายที่ราคา 250 บาทไทย
ซิตีส์เอ็กซ์แอล

ซิตีส์เอ็กซ์แอล (อยู่ในชุดเกมซิตีส์อันลิมิเตด (Cities Unlimited)) เป็นเกมจำลองสถาณการณ์การสร้างและพัฒนาเมือง computer game ถูกพัฒนาโดย Monte Cristo โดยประกาศวางจำหน่ายในปี 8 ตุลาคม พ.ศ. 2553 โดยเกมมีการพัฒนาให้เชื่อมตอออนไลท์ และพัฒนาส่วนเสริมออมมาในปี พ.ศ. 2554 ผู้พัฒนาประกาศเพิ่มความสามารถโดยแยกเป็นชุดเกม วางจำหน่ายในวันที่ 8 มีนาคม พ.ศ. 2554 โดยเล่นได้เพียงผู้เล่นคนเดียว
Focus Home Interactive ผู้พัฒนาและจัดจำหน่ายได้เปลี่ยนชื่อเกมเป็น "Cities XL 2011" ในวันที่ 4 ตุลาคม พ.ศ. 2554 หลักจากนั้นก็เปลี่ยนเป็น "Cities XL Platinum" ในวันที่ 14 กุมภาพันธ์ พ.ศ. 2557 โดยเพิ่มอุปกรณ์ โครงสร้างและพัฒนาระบบใหม่อีกครั้ง พร้อมกันในปีถัดมา "Cities XXL" ถูกประกาศสร้าง ในวันที่ 15 พฤศจิกายน พ.ศ. 2557
อินฟันตาโซฟิอาแห่งสเปน

พระประวัติและพระนามเต็ม
อินฟันตาโซฟิอาแห่งสเปน (ประสูติ: 29 เมษายน พ.ศ. 2550) หรือพระนามเต็มว่า โซฟิอา เด โตโดส โลส ซานโตส เด บอร์บอน อี ออร์ติซ  เป็นพระราชธิดาพระองค์เล็กในสมเด็จพระราชาธิบดีเฟลิเปที่ 6 กับสมเด็จพระราชินีเลติเซียแห่งสเปน และเป็นพระขนิษฐาของเลโอนอร์ เจ้าหญิงแห่งอัสตูเรียส
พระประวัติ.
อินฟันตาโซฟิอาแห่งสเปนประสูติด้วยการผ่าคลอดเมื่อเวลา 16.50 นาฬิกา ที่คลินิกนานาชาติรูเบร์ในกรุงมาดริด หลังประสูติกาลพระราชวงศ์ได้ส่งสารแก่สื่อมวลชนผ่านการส่งข้อความสั้น พระนาม "โซฟิอา" ของพระองค์มาจากพระนามของพระอัยยิกาฝ่ายพระชนกคือสมเด็จพระราชินีโซเฟีย โดยได้รับการตั้งพระนามเมื่อวันที่ 15 กรกฎาคมปีเดียวกันนั้น มีแม่ทูนหัวคือ ปาโลมา โรกาโซลาโน (ยายของพระองค์) และพ่อทูนหัวคือ เจ้าชายคอนสแตนติน-อัสเลน เจ้าชายแห่งวิดิน และพระองค์มีพระนามว่า "เด โตโดส โลส ซานโตส" ("แห่งนักบุญทั้งหลาย") เช่นเดียวกับพระภคินีตามธรรมเนียมของบูร์บงซึ่งภายหลังสื่อทั้งในและต่างประเทศรวมทั้งครอบครัวของพระองค์ได้มีการออกเสียงชื่อเป็นอินฟันตาโซเฟียแห่งสเปน แต่ก็ยังมีสื่อในประเทศสเปนบางสื่อยังออกเสียงเป็น อินฟันตาโซฟิอาแห่งสเปน 
พระอิสริยยศ
นับตั้งแต่บิดาของเธอขึ้นครองบัลลังก์เมื่อวันที่ 19 มิถุนายน พ.ศ. 2557อินฟันตาโซเฟียแห่งสเปนหรืออินฟันตาโซฟิอาแห่งสเปนก็กลายเป็นรัชทายาทลำดับที่สองแห่งราชบัลลังก์สเปนต่อจากพระเชษฐภคินี เลโอนอร์ เจ้าหญิงแห่งอัสตูเรียส ซึ่งเป็นรัชทายาทลำดับที่หนึ่งแห่งราชบัลลังก์สเปน
พระอิสริยยศระหว่าง Infanta,Infante และ Princess,Prince
ในราชวงศ์สเปนนั้นตำแหน่ง Prince หรือ Princess จะดำรงไว้เรียกองค์รัชทายาทของกษัตริย์เท่านั้นดังนั้นบุตรของของกษัตริย์แต่ไม่ใช่รัชทายาทจึงต้องดำรงยศอื่นแทนนั่นก็คือ Infanta สำหรับผู้หญิง หรือ Infante สำหรับผู้ชาย ดังนั้นอินฟันตาโซเฟียแห่งสเปนหรืออินฟันตาโซฟิอาแห่งสเปนเป็นบุตรคนที่2 ของสมเด็จพระราชาธิบดีเฟลิเปที่ 6และสมเด็จพระราชินีเลติเซียแห่งสเปน ดังนั้นจึงมีพระอิสริยยศเป็น "อินฟันตาแห่งสเปน" หรือเข้าใจง่ายๆคือ พระอิสริยยศPrincessหรือprinceใช้ได้แค่รัชทายาทลำดับที่1แห่งบัลลังก์สเปนเท่านั้น
การศึกษา
เช่นเดียวกับ เลโอนอร์ เจ้าหญิงแห่งอัสตูเรียส พระเชษฐภคินีของพระองค์ในปี 2009 อินฟันตาโซเฟียแห่งสเปนหรืออินฟันตาโซฟิอาแห่งสเปนเริ่มการศึกษาที่ Escuela Infantil Guardia Real ซึ่งเป็นศูนย์รับเลี้ยงเด็กสำหรับเด็กๆ ในกองทหารรักษาพระองค์ของสเปน[12] เมื่อวันที่ 13 กันยายน 2010 เธอเริ่มเรียนชั้นประถมศึกษาปีแรกที่โรงเรียน Santa María de los Rosales ในกรุงมาดริด[13] หลังจากสำเร็จการศึกษาในระดับชั้นมัธยมปลายที่สเปนพระองค์ก็ทรงไปเรียนต่อที่ประเทศเวลล์เช่นเดียวกับเลโอนอร์ เจ้าหญิงแห่งอัสตูเรียส พระเชษฐภคินีของพระองค์ซึ่งสำเร็จการศึกษาเมื่อวันที่20 พฤษภาคม 2023
การศึกษาต่อในระดับปริญญาตรี
ในเดือนสิงหาคม 2023 ในเดือนสิงหาคม 2023 เธอเริ่มเรียนหลักสูตรปริญญาตรีระหว่างประเทศ 2 ปีที่วิทยาลัย UWC Atlantic ใน Vale of Glamorgan ประเทศเวลส์[14] เมื่อวันที่ 24 พฤษภาคม 2025 อินฟันตาโซฟิอาแห่งสเปนหรืออินฟันตาโซเฟียแห่งสเปนสำเร็จการศึกษาจาก UWC Atlantic[15]
แอกเซล โรส

ดับเบิลยู. แอ็กเซิล โรส  (ชื่อเกิด วิลเลียม บรูซ โรส จูเนียร์; ต่อมาเปลี่ยนเป็น วิลเลียม บรูซ เบลีย์, 6 กุมภาพันธ์ 1962) เป็นนักร้องชาวอเมริกัน และนักแต่งเพลง เขายังเป็นนักร้องนำและเป็นสมาชิกดั้งเดิมเพียงคนเดียวของวงฮาร์ดร็อก กันส์แอนด์โรสเซส แอ็กเซิล โรส เป็นที่รู้จักในฐานะนักร้องที่มีเสียงอันทรงพลังและการแสดงสดอันยอดเยี่ยม โรสยังถูกเข้าชิงชื่อเป็นหนึ่งในนักร้องที่เยี่ยมที่สุดตลอดกาลโดยนิตยสารต่างๆ อาทิ โรลลิงสโตน และ NME
เกิดและเติบโตใน ลาฟาแยต , อินเดียน่า, โรสย้ายไปยังลอสแองเจอริสในช่วงต้นยุค 80's ซึ่งในช่วงนั้นเขาก็ยังทำหน้าที่แก่หลายวงเช่น Hollywood Rose และ L.A. Guns ในปี 1985 เขายังได้เป็นผู้ก่อตั้งวง Guns N' roses ซึ่งต่อมาประผลความสำเร็จอย่างมากในปลายยยุค 80's ถึงยุค 90's โดยอัลบั้มชุดแรก แอปพีไทต์ฟอร์เดสตรักชัน (1987) มียอดขายไปกว่า 30 ล้านแผ่นเสียงทั่วโลก "โดยอัลบั้ม Use Your Illusion I และ "Use Your Illusion II" (1991) ติดอันดับ 2 และ 1 ใน บิลบอร์ด 200 และยังมียอดขาย 35 ล้านแผ่นเสียงทั่วโลก
หลังจากปี 1994 , ทัวร์คอนเสริ์ตอัลบั้มชุดที่ 3 Use Your Illusion ซึ่งกินเวลาไปครึ่งปี หลังจากนั้นแอ็กเซิล โรสก็หายไปจากชีวิตประชาชนถึงหลายปี ในขณะที่ภายในวงมีปัญหากันระหว่างสมาชิกอันเนื่องมาจากความแตกต่างของแนวเพลงดนตรีของสมาชิก แต่ก็ยังเป็นสมาชิกยุคบุกเบิกคนเดียวภายในวง เขาก็ยังสามารถทำงานอย่างต่อเนื่องกับวง กันส์แอนด์โรสเซส เพราะชื่อวงของเขาถูกต้องตามกฎหมาย ในปี 2001 เขาไลน์อัพวง กันส์แอนด์โรสเซสขึ้นมาใหม่ในเทศกาลดนตรี Rock in Rio 3 อีกทั้งยังมีการทัวร์คอนเสริ์ตอยู่เป็นระยะเพื่อโปรโมตอัลบั้มชุดที่หก "Chinese Democrazy" ซึ่งมีความคาดหวังอย่างมากในวงการเพลงก่อนที่จะถูกปล่อย ในปี 2012 , แอ็กเซิล โรสได้แต่งตั้งให้อยู่ใน หอเกียรติยศร็อกแอนด์โรล ในฐานะสมาชิกวงกันส์แอนด์โรสเซส แต่เขาปฏิเสธการเข้าร่วมและการร้องขอจากหอเกียรติยศ
ประวัติ.
แอ็กเซิล โรส มีชื่อเกิดว่า วิลเลียม บรูซ โรส จูเนียร์ ในลาฟาแยต , อินเดียน่า เป็นลูกคนแรกของ ชารอน อี (née Lintner), ขณะนั้นชารอนอียังอายุสิบหก ซึ่งเธอกำลังเรียนอยู่ในระดับชั้นมัธยมศึกษา และพ่อของเขา วิลเลียม บรูซ โรสขณะนั้นอายุยี่สิบ . พ่อของแอกโซลกล่าวว่า "เธอเป็นตัวปัญหาในชุมชน" และการตั้งครรภ์โดยไม่วางแผน. พ่อแม่ของเขาแยกทางกันเมื่อเขาอายุได้เพียงสองขวบ , พ่อของเขายังถูกกล่าวหาว่า ลักพาตัวและทำร้ายร่างกาย ก่อนที่จะหนีไปจากเมืองลาฟาแยต แม่ของเขาแต่งงานใหม่กับ สตีเฟ่น เอล เบลีย์ และเปลี่ยนชื่อลูกชายเป็น วิลเลียม บรูซ เบลีย์. เขามีสองพี่น้องที่อายุน้อยกว่า - น้องสาว เอมี่ และลูกพี่ลูกน้อง , จวร์ตส จนอายุได้ 17 , โรสเชื่อว่าไบลีย์เป็นพ่อแม่บุญธรรม เขายังไม่เคยพบพ่อแม่แท้ๆจนโตเป็นผู้ใหญ่ , วิลเลียม บรูซ , ซีเนียร์ เขายังไม่เคยพบพ่อแม่แท้ๆจนโตเป็นผู้ใหญ่ , วิลเลียม บรูซ ซีเนียร์พ่อแท้ๆของแอกแซล โรสถูกฆาตกรรมที่เมืองมาริออน , รัฐอิลลินอย ในปี 1984 โดยถูกฆาตกรรมจากคนใกล้ตัวเองและถูกตัดสินลงโทษ โรซยังไม่ได้ทราบเรื่องคดีฆาตกรรมจนกระทั่งปีถัดมา
ครอบครัวไบลีย์เคร่งครัดในศาสนา โรสและครอบครัวของเขามักเข้าโบสถ์เพนเทคอสต์อยู่บ่อยครั้ง , ซึ่งเขาจะต้องมาโบสถ์ 3-8 ครั้งต่อสัปดาห์อีกทั้งยังต้องมาโรงเรียนคริสถ์ทุกวันอาทิตย์ โรสได้อธิบายเกี่ยวกับเรื่องการเรียนภายหลังว่า เขารู้สึกไม่สบายใจนักเพราะโดนกดขี่ โรสได้อธิบายไว้ดังนี้ "เราต้องการได้โทรทัศน์ภายในอาทิตย์เดียว แต่พ่อเลี้ยงผมโยนมันเพราะพวกเขามีจิตใจอำมหิต ผมไม่ได้รับการยินยอมให้ฟังเพลง ผู้หญิงคือปีศาจ ทุกสิ่งคือปีศาจ"
ดัม-มะ-ชา-ติ (อัลบั้ม)

ดัม-มะ-ชา-ติ เป็นสตูดิโออัลบั้มชุดที่ 6 ของวงร็อก บอดี้สแลม และเป็นสตูดิโออัลบั้มชุดที่ 4 ที่ออกกับค่ายจีนี่ เรคคอร์ด ใต้สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล (อ๊อฟ บิ๊กแอส) เป็นโปรดิวเซอร์
ชื่อและสัญลักษณ์ของอัลบั้ม.
คำว่า dharmajāti มาจากภาษาสันสกฤต แปลว่า ธรรมชาติ เดิมทีแล้ว ตูนตั้งใจจะใช้ชื่ออัลบั้มนี้ว่า "ธรรมชาติ" แต่เกรงว่าคนส่วนใหญ่จะนึกถึงแต่ป่าไม้ ภูเขา ลำธาร จึงเปลี่ยนมาใช้ชื่อ "dharmajāti" ซึ่งสื่อความหมายในเชิงไม่แน่นอน เปลี่ยนแปลงง่าย มากกว่าคำว่าธรรมชาติ
ส่วนสัญลักษณ์ของอัลบั้ม ได้แก่ เครื่องหมายไม่เท่ากับ (≠) สื่อถึงความไม่พอดี ความไม่แน่นอนตามธรรมชาติ และรูปปั้นสองขา เป็นผลงานของโน้ส อุดม แต้พานิช และยังเป็นรูปปั้นที่ปรากฏบนหน้าปกอัลบั้มอีกด้วย
เนื้อหาของเพลงในอัลบั้ม.
ซิงเกิลเปิดตัว "เรือเล็กควรออกจากฝั่ง" มีเนื้อหาเกี่ยวกับเราต้องออกไปทดสอบตัวเองบ้าง ออกไปแพ้บ้างก็ได้ ไม่ใช่แค่มีคนเตือนว่ามันยาก มันอันตรายแล้วก็ไม่ออกไปเลย 
ส่วนซิงเกิลถัดมา "ดัม-มะ-ชา-ติ" ซึ่งมีชื่อเดียวกันกับอัลบั้ม ถ่ายทอดเปรียบภาพชีวิตที่มีทั้งความผันแปร ความเจ็บปวด อุปสรรค ความสวยงาม และอุปสรรคกับบททดสอบที่ผ่านเข้ามาให้พิสูจน์ตัวเอง ซึ่งเป็นความจริงของธรรมชาติที่มีความไม่แน่นอน
และซิงเกิลที่สาม "ชีวิตยังคงสวยงาม" เกี่ยวกับชีวิตคนเราก็ต้องพบเจอความทุกข์หรือเรื่องร้าย ๆ กันทั้งนั้น จะยิ้มรับความทุกข์เหล่านั้นเอาไว้ เพราะอย่างไรชีวิตก็สวยงามเสมอ
บอดี้สแลม ปรากฏการณ์ ดัมมะชาติ.
จุดเริ่มต้นของคอนเสิร์ตนี้คือเรามีความฝัน เราอยากให้เกิดคอนเสิร์ตใหญ่เต็มรูปแบบด้วยโปรดักชั่นที่ดีที่สุดเท่าที่เราจะทำได้ทั่วประเทศ ซึ่งเรารู้ว่าเป็นความฝันที่ใหญ่เกินตัว และไม่ง่ายที่จะทำให้สำเร็จ แต่ด้วยการสนับสนุนของทุกฝ่ายที่เกี่ยวข้อง ไม่ว่าจะเป็นทีมงาน ผู้บริหาร สปอนเซอร์ ก็ทำให้เราตัดสินใจเดินหน้าไป โดยตั้งใจว่าจะวางแผนจัดการอย่างเต็มที่เพื่อให้ดำเนินการได้จริง
ในระหว่างการเดินทางของปรากฏการณ์ ดัม – มะ – ชา – ติ เมื่อเริ่มต้นขึ้น ก็ได้เกิดปัญหาต่าง ๆ ในหลายขั้นตอน ซึ่งเราก็พยายามแก้ไขให้ดีที่สุดทุกครั้ง เพื่อให้ความฝันนี้ดำเนินต่อไป ให้ทุกคนได้สัมผัสสิ่งที่เราตั้งใจทำให้เกิดขึ้นอย่างทั่วถึง
แต่ด้วยข้อจำกัดมากมาย ทั้งประสบการณ์ ความสามารถในการจัดการของเรา และการตัดสินใจที่ไม่ดีพอ รวมถึงระยะเวลาที่มีจำกัด จึงทำให้เราเดินมาพบกับความเป็นจริงในวันนี้ที่ว่า ฝันของเรานั้นมันใหญ่เกินไปจริง ๆ โดยเฉพาะการตัดสินใจแก้ปัญหาด้วยการลดราคาบัตรครั้งล่าสุด เพื่อหวังว่าจะทำให้ทัวร์ดำเนินต่อไปได้อย่างที่เราตั้งใจ แต่กลับสร้างความรู้สึกที่ไม่ดีแก่ผู้คนมากมาย โดยเฉพาะผู้ที่ซื้อบัตรไปแล้วทั้งที่ดูแล้วและยังไม่ได้ดู ซึ่งความรู้สึกของทุกคนเป็นสิ่งที่บอดี้สแลมและทีมงานทั้งหมดให้ความสำคัญที่สุด
ในขณะระหว่างทัวร์จากการลดราคาบัตร 399 บาทเกิดความผิดพลาดของคอนเสิร์ต บอดี้แสลม ปรากฏการณ์ดัมมะชาติ ก็ถูกยกเลิกไปชั่วคราว
ปรภัสสร วรสิรินดา

ปรภัสสร วรสิรินดา (เกิด 10 ธันวาคม พ.ศ. 2533) ชื่อเล่น ปลา เป็นนางงาม นางแบบ นักแสดงชาวไทย ผู้ได้รับตำแหน่งมิสแกรนด์ไทยแลนด์ 2014 และเป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2014
ประวัติ.
ปรภัสสร วรสิรินดา หรือ ปลา (ชื่อเดิม: ปรภัสสร ดิศย์ดำรง , ชื่อเกิด: ปรภัสสร หลอดสันเทียะ) มีน้องสาว 1 คนชื่อ กรวรรณ หลอดสันเทียะ หรือ ปริม เดอะเฟซไทยแลนด์ เธอเกิดเมื่อวันที่ 10 ธันวาคม พ.ศ. 2533 เป็นชาวจังหวัดนครราชสีมา จบการศึกษาปริญญาโทคณะนิเทศศาสตร์ มหาวิทยาลัยรังสิต และปริญญาโทจาก คณะนิติศาสตร์ มหาวิทยาลัยกรุงเทพธนบุรี เป็นผู้ชนะจากเวทีการประกวดมิสแกรนด์ไทยแลนด์ 2014
การประกวด.
ไทยซุปเปอร์โมเดลคอนเทสต์ 2008.
ปลา ปรภัสสรได้เข้าร่วมประกวดไทยซุปเปอร์โมเดลคอนเทสต์ 2008 ซึ่งเป็นเวทีการประกวดระดับประเทศครั้งแรกของเธอ
ไทยซุปเปอร์โมเดลคอนเทสต์ 2009.
ปลา ปรภัสสรได้เข้าร่วมประกวดไทยซุปเปอร์โมเดลคอนเทสต์ 2009 ซึ่งเป็นเวทีการประกวดระดับประเทศครั้งสองของเธอ โดยสามารถเข้ารอบ 10 คนสุดท้าย. 
มิสไทยแลนด์ยูนิเวิร์ส 2010.
ปลา ปรภัสสรได้เข้าประกวดมิสไทยแลนด์ยูนิเวิร์ส ปี 2010 โดยไม่ผ่านการคัดเลือก
มิสไทยแลนด์ยูนิเวิร์ส 2011.
ปลา ปรภัสสรได้เข้าประกวดมิสไทยแลนด์ยูนิเวิร์ส 2554
มิสไทยแลนด์เวิลด์ 2011.
ปลา ปรภัสสรได้เข้าประกวดมิสไทยแลนด์เวิลด์ ปี 2011 โดยตอนนั้นเธอเป็น 1 ในตัวเต็งที่จะคว้ามงกุฎ แต่เธอทำได้ดีที่สุดเพียงเข้ารอบ 11 คนสุดท้าย และคว้ารางวัลขวัญใจช่างภาพ มาครอง
มิสแกรนด์ไทยแลนด์ 2014.
ปลา ปรภัสสรได้เข้าร่วมประกวดมิสแกรนด์ไทยแลนด์ ปี 2014 หลังจากการผิดหวังกับการประกวดมาหลายครั้ง เธอจึงมุ่งมั่นกับการประกวดครั้งนี้เป็นอย่างมาก และเมื่อวันที่ 17 มิถุนายน พ.ศ. 2557 เธอก็สามารถคว้ามงกุฎมิสแกรนด์ไทยแลนด์ 2014 มาครอบครองได้สำเร็จ พร้อมกับรางวัลพิเศษขวัญใจช่างภาพ
มิสแกรนด์อินเตอร์เนชันแนล 2014.
ปลา ปรภัสสรเป็นตัวแทนประเทศไทยในการประกวดมิสแกรนด์อินเตอร์เนชันแนล 2014 ณ ประเทศไทย และเธอสามารถเข้ารอบ 10 คนสุดท้าย พร้อมคว้ารางวัลชุดว่ายน้ำยอดเยี่ยม โดยผู้ชนะในครั้งนี้คือ ลีส์ การ์เซีย จากประเทศคิวบา
มิสซูปราเนชันแนล 2014.
เนื่องด้วย ใบเฟิร์น อนัญญา มงคลไทย เจ้าของตำแหน่งมิสซูปราเนชันแนลไทยแลนด์ 2014 มีปัญหาด้านสุขภาพ ไม่สามารถเดินทางไปประกวดได้ ทำให้ปลาต้องเดินทางไปประกวดมิสซูปราเนชันแนล 2014 ณ ประเทศโปแลนด์แทน และเธอก็สามารถคว้าตำแหน่งรองชนะเลิศอันดับ 1 มาครอง โดยผู้ชนะในปีนั้นคือ อาชา บัต จากประเทศอินเดีย
เจ้าบ่าวกลัวฝน

เจ้าบ่าวกลัวฝน เป็นละครแนวโรแมนติก คอเมดี้ บทประพันธ์โดย เทพิตา กำกับการแสดงโดย อัครพล บัวแตง ผลิตโดย บริษัท มงคลการละคร จำกัด นำแสดงโดย วีรคณิศร์ กานต์วัฒนกุล, อาภา ภาวิไล, เจตต์ กลิ่นประทุม, พิมพาภรณ์ เสริมพณิชกิจ และนักแสดงอีกคับคั่ง ออกอากาศทาง ช่อง 7 สี
เรื่องย่อ.
ถุงแป้ง…สาวเลือดนักสู้ ทำงานหนักทุกรูปแบบเพื่อหาเงินรักษาพ่อที่ป่วยด้วยโรคหัวใจ เช้ามืด เสิร์ฟน้ำเต้าหู-ปาท่องโก๋ที่ตลาดสด ต่อด้วยรับจ้างเข็นผัก กลางคืนใช้พรสวรรค์เรื่องร้องเพลงไปเป็นนักร้องที่ผับ แม้ต้องแปลงโฉมจากสาวห้าวเป็นสาวมั่นสุดเซ็กซี่ก็ตาม แต่ ชานน…เพลย์บอยเจ้าเสน่ห์กลับเข้าใจผิด เมื่อเห็นรูปโฉมนั้นก็ตัดสินว่าเธอเป็นผู้หญิงใจกล้า เอาตัวเข้าแลกกับเงิน เมื่อเผชิญหน้า การโต้เถียงสุดเผ็ดร้อนจึงเกิดขึ้น ทั้งคู่กลายเป็นคู่ปรับกันในบัดดล!!! แต่เพราะโชคชะตาและจนมุมหลังโดนเร่งรัดให้แต่งงานกับ แพรพิไล ผู้หญิงที่เขาขยาด ชานนจึงกลับไปหาถุงแป้ง และได้รู้ความจริงเรื่องที่เธอต้องหาเงินไปรักษาพ่อ “เจ้าบ่าวกลัวฝน” อย่างเขาจึงยื่นข้อเสนอให้เธอมาเป็น “ภรรยากำมะลอ” เพื่อเลี่ยงการโดนจับคลุมถุงชน ถุงแป้งปฏิเสธทันที แต่เพราะไม่มีทางเลือกเมื่อพ่ออาการทรุดหนักและต้องการเงินผ่าตัดด่วน หญิงสาวเลยยอมรับข้อเสนอ สัญญาการเป็น “ภรรยากำมะลอ”
เริ่มต้นโดยถุงแป้งต้องเล่นบทบาทภรรยาของชานนให้แนบเนียนที่สุดเมื่อเข้าไปอยู่ในคฤหาสน์หรูของเขา ทุกอย่างไม่ง่าย เพราะเพียงเหยียบไปที่บ้านวันแรก เธอต้องเจอการเล่นงานชุดใหญ่จากแม่ของชานน สงครามระหว่าง “แม่ผัวตัวร้าย” กับ “ลูกสะใภ้จำเป็น” จึงปะทุขึ้น!!! รวมถึงการอาละวาดแบบจิกไม่ปล่อยของแพรพิไลด้วย กระนั้นแม้เจอศึกรอบด้าน ถุงแป้งก็เล่นงานทุกคนอย่างเจ็บแสบไว้ลายสาวแกร่ง ใครจะคาดคิดว่าความใกล้ชิดในละครฉากใหญ่ของสามี-ภรรยาจำเป็น จะแปรเปลี่ยนความชังให้เป็นรักที่ผลิบานในหัวใจหนุ่มสาวในแบบที่ทั้งสองก็ไม่ทันตั้งตัว
แต่รักครั้งนี้ไม่ได้โรยด้วยกลีบกุหลาบ ทั้งจากคุณแม่ผัวตัวแสบที่ต้องการเขี่ยลูกสะใภ้ไร้หัวนอนพ้นชีวิตลูกชาย ไหนจะความเจ้าเล่ห์ร้ายกาจของแพรพิไล ติดตามชมและร่วมลุ้นไปด้วยกัน ใน ละครเจ้าบ่าวกลัวฝน ที่ออกอากาศทาง ช่อง 7 สี เร็วๆ นี้
วอลเลย์บอลชายชิงแชมป์โลก 1952

วอลเลย์บอลชายชิงแชมป์โลก 1952 เป็นการแข่งขันวอลเลย์บอลที่จัดขึ้นในสหภาพโซเวียต เป็นครั้งที่สองของการแข่งขันวอลเลย์บอลชายชิงแชมป์โลก ระหว่างวันที่ 17–29 สิงหาคม พ.ศ. 2495
การแบ่งกลุ่ม.
<templatestyles src="Col-begin/styles.css"/>
อันดับการแข่งขัน.
<templatestyles src="Col-begin/styles.css"/>
ประธานาธิบดีเวียดนาม

ประธานาธิบดีเวียดนาม หรือเรียกอย่างเป็นทางการว่า ประธานาธิบดีแห่งสาธารณรัฐสังคมนิยมเวียดนาม ("ประธานประเทศสาธารณรัฐสังคมนิยมเวียดนาม") เป็นประมุขแห่งรัฐของสาธารณรัฐสังคมนิยมเวียดนาม มีหน้าที่ดำเนินงานปกติและประสานงานด้านความมั่นคงของระบบรัฐบาลแห่งชาติ และปกป้องความสมบูรณ์ของความเป็นอิสระแก่ดินแดนของประเทศ ประธานาธิบดีมีอำนาจแต่งตั้ง นายกรัฐมนตรี รองประธานาธิบดี รัฐมนตรี และเจ้าหน้าที่อื่น ๆ ภายใต้ความยินยอมของรัฐสภา 
ประธานาธิบดีจะดำรงตำแหน่งผู้บัญชาการทหารแห่งกองทัพประชาชนเวียดนาม และประธานสภากลาโหมและการรักษาความปลอดภัย ประธานาธิบดีมีวาระการดำรงตำแหน่ง 5 ปี และประธานาธิบดีสามารถดำรงตำแหน่งได้ 2 วาระ ในกรณีที่ประธานาธิบดีไม่สามารถปฏิบัติหน้าที่ได้ รองประธานาธิบดีจะทำหน้าที่เป็นรักษาการประธานาธิบดี จนกว่าประธานาธิบดีจะกลับมาปฏิบัติหน้าที่ได้หรือจนกว่าจะมีการเลือกตั้งประธานาธิบดีคนใหม่
เทศบาลตำบลแม่อาย

แม่อาย เป็นเทศบาลตำบลแห่งหนึ่งในอำเภอแม่อาย จังหวัดเชียงใหม่ ห่างจากตัวเมืองเชียงใหม่ประมาณ 174 กิโลเมตร ห่างจากจังหวัดเชียงราย 107 กิโลเมตร มีภูมิประเทศเป็นพื้นที่ราบ 
เทศบาลตำบลแม่อาย เป็นองค์กรปกครองส่วนท้องถิ่นในเขตอำเภอแม่อาย จังหวัดเชียงใหม่ ที่มีบทบาทสำคัญในการพัฒนาพื้นที่ในด้านต่าง ๆ ทั้งการบริหารจัดการท้องถิ่น การส่งเสริมเศรษฐกิจ และการพัฒนาคุณภาพชีวิตของประชาชนในพื้นที่ โดยมีการปกครองภายใต้การดูแลของนายกเทศมนตรีและคณะผู้บริหารท้องถิ่น
ประวัติ.
เทศบาลตำบลแม่อาย ตั้งอยู่ในอำเภอแม่อาย จังหวัดเชียงใหม่ เป็นเทศบาลตำบลที่มีความสำคัญทั้งในด้านการปกครองและเศรษฐกิจในพื้นที่ภาคเหนือของประเทศไทย เนื่องจากมีสถานที่ตั้งที่สำคัญทางภูมิศาสตร์และประวัติศาสตร์ที่เชื่อมโยงกับการค้าขายและวัฒนธรรมของชนเผ่าพื้นเมืองในพื้นที่แม่อายและพื้นที่ใกล้เคียง
พื้นที่ของแม่อายในสมัยก่อนมีการตั้งถิ่นฐานของชนเผ่าต่าง ๆ โดยเฉพาะชนเผ่ากะเหรี่ยง อาข่า และลาหู่ ซึ่งอาศัยอยู่ในเขตพื้นที่ราบและเขตภูเขาที่สามารถทำการเกษตรได้อย่างเหมาะสม โดยในอดีตพื้นที่ดังกล่าวเป็นส่วนหนึ่งของอาณาจักรล้านนา และต่อมาได้กลายเป็นส่วนหนึ่งของอาณาจักรไทยในยุคของการปกครองโดยราชวงศ์เชียงใหม่และราชวงศ์กรุงรัตนโกสินทร์
เทศบาลตำบลแม่อาย ได้เปลี่ยนแปลงฐานะจากสุขาภิบาลแม่อาย เป็นเทศบาลตำบลแม่อาย เมื่อ วันที่ 25 พฤษภาคม 2542 ครอบคลุมตำบลแม่อายบางส่วน และตำบลมะลิกาบางส่วน
เศรษฐกิจ.
พื้นที่เป็นที่ราบระหว่างภูเขาสำหรับปลูกพืชไร่ ข้าว ส้ม พริก ลิ้นจี่ ลำไย ยางพารา ประชากรส่วนใหญ่มีอาชีพทำการเกษตร ทำสวน มีประชากรที่อาศัย ทั้งชาวไทย และชาวพื้นเมืองอยู่มากกว่าตำบลอื่น
ความมั่นคง

ความมั่นคง  เป็นระดับการต่อต้านหรือป้องกันจากภัย ใช้ได้กับสิ่งที่เป็นคุณเสี่ยงต่อภัยและมีคุณค่าใด ๆ เช่น บุคคล ผู้อยู่อาศัย ชุมชน ชาติหรือองค์การ
สถาบันเพื่อความมั่นคงและวิธีวิทยาเปิด (Institute for Security and Open Methodologies, ISECOM) ใน OSSTMM 3 ระบุว่า ความมั่นคงให้ "การป้องกันแบบที่มีการสร้างการแยกระหว่างสิ่งที่เป็นคุณและภัย" การแยกเหล่านี้เรียกรวมว่า "การควบคุม" (control) และบ้างรวมการเปลี่ยนแปลงต่อสิ่งที่เป็นคุณหรือภัย
ช่างตีเหล็ก

ช่างตีเหล็ก  เป็นช่างโลหะที่สร้างวัตถุจากเหล็กหรือเหล็กกล้าดัดโดยการกดยู่ (forge) โลหะ ใช้เครื่องมือเพื่อทุบ งอและตัด ช่างตีเหล็กผลิตวัตถุ เช่น ประตู ตะแกรง ราวลูกกรง สิ่งติดตรึง (fixture) เบา เฟอร์นิเจอร์ ประติมากรรม เครื่องมือ อุปกรณ์การเกษตร วัสดุตกแต่งและศาสนา เครื่องมือทำอาหารและอาวุธ
แม้มีหลายคนทำงานกับโลหะอย่างช่างทำเกือกม้า (farrier) ช่างซ่อมล้อ (wheelwright) และช่างตีเกราะ แต่ช่างตีเหล็กมีความรู้ทั่วไปในวิธีทำและซ่อมหลายอย่าง ตั้งแต่อาวุธและเกราะที่ซับซ้อนที่สุดไปจนถึงสิ่งเรียบง่ายอย่างตะปูหรือสายโซ่
กรมแผนที่ทหาร

กรมแผนที่ทหาร เป็นหน่วยงานย่อยในกองบัญชาการกองทัพไทย มีหน้าที่สำรวจและทำแผนที่ของประเทศเพื่อรักษาอธิปไตยและเขตแดนประเทศให้ถูกต้อง เป็นที่รวบรวมเอกสารและจัดทำเอกสารเกี่ยวกับการปักปันเขตแดน ทั้งประเทศ รวมไปถึงการรักษาเอกสารที่เกี่ยวข้องกับแผนที่ทั้งหมดของประเทศไทย ปัจจุบัน พลโท ชาคร บุญภักดี เป็นเจ้ากรมแผนที่ทหารมี พลตรี ประดิยุทธ กลิ่นศรีสุข พลตรี วิระ เธียรธโนปจัย และ พลตรี สุนทร ร่มสายหยุด เป็นรองเจ้ากรมแผนที่ทหาร
ประวัติ.
ในรัชสมัยในรัชกาลพระบาทสมเด็จพระจุลจอมเกล้าเจ้าอยู่หัวเป็นช่วงเวลาที่ต่างชาติทำการเข้ามาเป็นอาณานิคม โดยในเวลานั้นพระองค์ทรงเล็งเห็นถึงความสำคัญในการจัดเก็บข้อมูล หลักฐานและเอกสารเกี่ยวกับเขตแดนประเทศ อันเป็นความสำคัญในการเป็นเอกราชของประเทศไทย โดยมีดำริให่ทำแผนที่แผนใหม่ ด้วยความรู้จากประเทศฝ่ายตะวันตก
ใน พ.ศ. 2416 หลักจากที่เสด็จประพาสแหลมมลายู ชวา อินเดียทรงได้พบอดียรองกงสุลอังกฤษ นายเฮนรี่ อลาบาสเตอร์ ได้กราบบังคมทูลถวายคำแนะนำในสำรวจและทำแผนที่ จึงได้ทรงพระกรุณาโปรดเกล้าฯ ให้ตั้งกองทำแผนที่ทดลอง ใน พ.ศ. 2418
โดยมีผู้ช่วยเป็น หม่อมเทวาธิราช (หม่อมราชวงศ์แดง อิศรเสนา) นายทัด ศิริสัมพันธ์ นายสุด และ ม.ร.ว. เฉลิม โดยเริ่มภายในพระนครก่อน เพื่อตัดถนนเจริญกรุงและวางสายโทรเลขไปยังพระตะบอง และแผนที่บริเวณปากอ่าวและเข้าร่วมสำรวจกับกองแผนที่อินเดียและอังกฤษ แล้วทรงตั้งกองแผนที่ในวันที่ 1 ตุลาคม พ.ศ. 2424 โดยสังกัดฝ่ายพระกลาโหม ซึ่งมีหน้าที่บัญชาการหัวเมืองและทหารฝ่ายใต้ในขณะนั้น 
โรงเรียนแผนที่ได้จัดตั้งขึ้นใน พ.ศ. 2426 โดยตั้งขึ้นในพระบรมมหาราชวัง จัดตั้งเป็นส่วนราชการสังกัดกรมทหารมหาดเล็กรักษาพระองค์โดยให้พระองค์เจ้าดิศวรกุมาร (กรมพระยาดำรงราชานุภาพ) ผู้บัญชาการกรมทหารมหาดเล็ก เป็นผู้ดูแล
ต่อจากนั้นอีก 2 ปี ได้ทรงพระกรุณาโปรดเกล้าให้จัดตั้งกรมแผนที่ขึ้นเมื่อวันที่ 3 กันยายน พ.ศ.2428 โดยสถานที่ตั้งเข้าใจว่าเป็นที่เดียวกับโรงเรียนแผนที่ คือที่ตึกแถวกรมทหารมหาดเล็กรักษาพระองค์ หน้าประตูพิมานไชยศรี ในพระบรมมหาราชวัง
เหตุการณ์เครื่องบินตกที่เกี่ยวข้อง.
ในวันที่ 21 มกราคม 2511 เวลาประมาณ 09.00 กรมแผนที่ทหารได้สูญเสียนักบิน 2 นาย กับช่างถ่ายรูป 1 นายขณะปฏิบัติการบินตามหน้าที่ โดยผู้เสียชีวิต(ยศขณะนั้น)คือ พันตรี สมนึก ปัญจมะวัต, ร้อยเอก กมล มุสิกชาติ และ จ่าสิบเอก ไสว แจ่มสว่าง ทั้งนี้พันตรี สมนึก ปัญจมะวัต ปฏิบัติการบินด้วยความกล้าหาญ ความเสียสละ และจิตวิญญาณของนักบินทหารที่มุ่งมั่นปฏิบัติภารกิจเพื่อประเทศชาติ ท่านเป็นนักบินของกรมแผนที่ทหาร ซึ่งมีบทบาทสำคัญในการสำรวจพื้นที่และทำแผนที่เพื่อใช้ในภารกิจของกองทัพ ความรับผิดชอบของท่านไม่ได้เป็นเพียงแค่การบินเพื่อเก็บข้อมูลเท่านั้น แต่ยังรวมถึงการนำพาข้อมูลสำคัญมาสนับสนุนหน่วยงานด้านยุทธศาสตร์ของประเทศท่านปฏิบัติหน้าที่ด้วยความทุ่มเทอย่างไม่ย่อท้อ แม้ว่าการบินสำรวจจะมีความเสี่ยงสูง ต้องเผชิญกับสภาพอากาศที่ไม่แน่นอน และต้องปฏิบัติภารกิจในพื้นที่ห่างไกล แต่พันตรีสมนึกยังคงมุ่งมั่นทำหน้าที่ของตนด้วยหัวใจของผู้เสียสละ ท่านไม่เพียงแต่เป็นนักบินฝีมือดี แต่ยังเป็นผู้นำที่สร้างแรงบันดาลใจให้กับเพื่อนร่วมงานและรุ่นน้องในกองทัพ
การจัดส่วนราชการ.
1. หน่วยบัญชาการ
2. หน่วยปฏิบัติการ
3. หน่วยสวนสนับสนุนและบริการ
4. หน่วยการศึกษา
อากาศยาน.
กรมแผนที่ทหาร มีอากาศยานอยู่ในประจำการในสังกัด กองบินถ่ายภาพทางอากาศ ดังนี้
ปริญญาเอก

ปริญญาเอก  เป็นปริญญาวิชาการหรือวิชาชีพซึ่งในประเทศส่วนใหญ่ให้ผู้ถือมีคุณสมบัติสอนในระดับมหาวิทยาลัยในสาขาเฉพาะของปริญญานั้น หรือทำงานในวิชาชีพเฉพาะ ในบางประเทศ ปริญญาสูงสุดในสาขาหนึ่ง ๆ เรียก ปริญญาสูงสุด (terminal degree) คำว่า "doctorate" มาจากภาษาละติน docere หมายถึง "สอน"
ในอดีตเคยมีวุฒิปริญญาทางวิชาการที่สูงกว่าปริญญาเอก โดยมีต้นกำเนิดในฝรั่งเศส เรียกว่า ปริญญาแห่งรัฐ หรือ ปริญญาเอกแห่งรัฐ (ฝรั่งเศส : Doctorat d'État) แต่ในปัจจุบันวุฒิปริญญาทางวิชาการนี้ ถูกเปลี่ยนสถานะตั้งแต่ พ.ศ. 2527
ไม่มีตรงกลาง

"ไม่มีตรงกลาง" เป็นซิงเกิลของจิรากร สมพิทักษ์ ในปี พ.ศ. 2553 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย NY ෶ Q ออกจำหน่ายในวันที่ 16 พฤศจิกายน พ.ศ. 2553
การตอบรับ.
เพลง "ไม่มีตรงกลาง" ติดอันดับสูงสุดที่ 2 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 27 มีนาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
จากนี้ไปจนนิรันดร์

"จากนี้ไปจนนิรันดร์" เป็นซิงเกิลของจิรากร สมพิทักษ์ ในปี พ.ศ. 2554 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 3 สิงหาคม พ.ศ. 2554 เพลงนี้ยังถูกรวมในอัลบั้มของ "PROJECT Love pill"
เวอร์ชันคัฟเวอร์.
ในปี พ.ศ. 2555 เพลง "จากนี้ไปจนนิรันดร์" ได้ถูกนำมาขับร้องอีกครั้งโดย แตงโม - ภัทรธิดา พัชรวีระพงษ์ โดยเป็นเพลงประกอบละครสาวน้อยร้อยเล่มเกวียน ที่ออกอากาศทางสถานีโทรทัศน์สีกองทัพบกช่อง 7 ต่อมา หนุ่ม - กรรชัย กำเนิดพลอย ได้นำคลิปที่แตงโมขับร้องเพลงนี้ขณะอยู่บนเรือออกมาเผยแพร่พร้อมเปิดเผยว่าเป็นคลิปที่บันทึกไว้ก่อนการประสบอุบัติเหตุตกเรือเสียชีวิตของแตงโมในช่วงประมาณชั่วโมงถัดมาของเมื่อวันที่ 24 กุมภาพันธ์ พ.ศ. 2565 ดังนั้น เพลงนี้จึงเป็นเพลงสุดท้ายที่แตงโมขับร้องไปโดยปริยาย
ทัตสึยะ โยเนยามะ

ทัตสึยะ โยเนยามะ (; โรมาจิ: "Tatsuya Yoneyama"; 23 กันยายน ค.ศ. 1986 —) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดซันโตรีซันเบิร์ดส์
ประวัติ.
ทัตสึยะ โยเนยามะ สำเร็จการศึกษาจากโรงเรียนมัธยมซากาโดนิชิ จังหวัดไซตามะ และมหาวิทยาลัยวิทยาศาสตร์และการกีฬานิปปง โดยในการแข่งขันอินเตอร์คอลเลจเขาได้มีส่วนช่วยในการพาทีมชนะมหาวิทยาลัยโทไกได้ถึง 2 สมัยซ้อน (ในปี ค.ศ. 2007 - 2008)
ในปี ค.ศ. 2008 เขาได้เข้าร่วมสังกัดสโมสรซันโตรีซันเบิร์ดส์ ส่วนในปี ค.ศ. 2009 เขาได้รับเลือกให้เป็นตัวแทนทีมญี่ปุ่น
เขายังเป็นน้องชายของยูตะ โยเนยามะ ซึ่งเป็นผู้เล่นสังกัดสโมสรโทเรย์แอร์โรส์
อี คัง-ว็อน

อี คัง-ว็อน (เกาหลี: ; ; เกิด 5 พฤษภาคม 1990) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งตัวบล็อกกลางให้แก่แอลไอจีเกรเตอร์ส
เซเว่น (อัลบั้มบิ๊กแอส)

เซเว่น  เป็นสตูดิโออัลบั้มชุดที่ 4 ของวงร็อค บิ๊กแอส และยังเป็นสตูดิโออัลบั้มชุดแรกที่ออกกับค่ายจีนี่เรคอร์ดส สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล เป็นผู้อำนวยการสร้าง เพลงที่มีชื่อเสียงจากอัลบั้มนี้ อาทิเช่น "ยักษ์ใหญ่ไล่ยักษ์เล็ก", "ดีแต่ปาก", "เล่นของสูง", "คนไม่เอาถ่าน", "เกิดมาแค่รักกัน" เป็นต้น
อนึ่ง ชื่ออัลบั้มนี้ ได้มากจากการเดินทางเข้าสู่ปีที่ 7 ของบิ๊กแอส นับตั้งแต่ปี พ.ศ. 2540